CELEX: 32021R0795
Language: et
Date: 2021-05-17 00:00:00
Title: Komisjoni rakendusmäärus (EL) 2021/795, 17. mai 2021, millega võetakse tagasi toimeaine alfa-tsüpermetriini heakskiit kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011 (EMPs kohaldatav tekst)

18.5.2021   
               
               
                  ET
               
               
                  Euroopa Liidu Teataja
               
               
                  L 174/2
               
            
         KOMISJONI RAKENDUSMÄÄRUS (EL) 2021/795,
         17. mai 2021,
         millega võetakse tagasi toimeaine alfa-tsüpermetriini heakskiit kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 21 lõikes 3 teisena esitatud valikut ja artikli 78 lõiget 2,
         ning arvestades järgmist:
         
                     (1)
                  
                  
                     Komisjoni direktiiviga 2004/58/EÜ (2) kanti toimeaine alfa-tsüpermetriin nõukogu direktiivi 91/414/EMÜ (3) I lisasse. Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heakskiidetuks.
                  
               
                     (2)
                  
                  
                     Komisjoni rakendusmäärusega (EL) 2019/1690 (4) pikendati asendamisele kuuluva toimeaine alfa-tsüpermetriini heakskiitu. Sellest tulenevalt kanti kõnealune toimeaine komisjoni rakendusmääruse (EL) nr 540/2011 (5) lisa E osa loetellu.
                  
               
                     (3)
                  
                  
                     Rakendusmäärusega (EL) 2019/1690 nõuti, et taotleja esitaks komisjonile, liikmesriikidele ja toiduohutusametile 30. oktoobriks 2020 kinnitava teabe teatavate metaboliitide toksikoloogiliste omaduste kohta. Lisaks nõuti kinnitavat teavet veel kolmel teemal muudeks tähtaegadeks, mis on sätestatud rakendusmääruse (EL) 2019/1690 I lisas.
                  
               
                     (4)
                  
                  
                     2020. aasta oktoobris teatas taotleja komisjonile, referentliikmesriigile ja toiduohutusametile, et ta ei esita kinnitavaid andmeid ühelgi teemal neist neljast, mille kohta kinnitavat teavet nõuti.
                  
               
                     (5)
                  
                  
                     Järelikult on asjakohane kõnealuse toimeaine heakskiit tagasi võtta.
                  
               
                     (6)
                  
                  
                     Seepärast tuleks rakendusmääruse (EL) nr 540/2011 lisa vastavalt muuta.
                  
               
                     (7)
                  
                  
                     Liikmesriikidele tuleks anda aega alfa-tsüpermetriini sisaldavate taimekaitsevahendite lubade tühistamiseks.
                  
               
                     (8)
                  
                  
                     Kui liikmesriigid annavad alfa-tsüpermetriini sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajavahemik lõppema hiljemalt 7. detsembril 2022.
                  
               
                     (9)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Heakskiidu tagasivõtmine
            Toimeaine alfa-tsüpermetriini heakskiit võetakse tagasi.
         
         
            Artikkel 2
            Rakendusmääruse (EL) nr 540/2011 muudatus
            Rakendusmääruse (EL) nr 540/2011 lisa E osast jäetakse välja 12. rida, milles käsitletakse alfa-tsüpermetriini.
         
         
            Artikkel 3
            Üleminekumeetmed
            Liikmesriigid tühistavad toimeainet alfa-tsüpermetriini sisaldavate taimekaitsevahendite load hiljemalt 7. detsembriks 2021.
         
         
            Artikkel 4
            Ajapikendus
            Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, on võimalikult lühike ja lõpeb hiljemalt 7. detsembriks 2022.
         
         
            Artikkel 5
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. mai 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 309, 24.11.2009, lk 1.
         
            (2)  Komisjoni 23. aprilli 2004. aasta direktiiv 2004/58/EÜ, millega muudetakse nõukogu direktiivi 91/414/EMÜ, lisades toimeainete hulka alpha-tsüpermetriini, benalaksüüli, bromoksüniili, desmedifaami, ioksüniili ja fenmedifaami (ELT L 120, 24.4.2004, lk 26).
         
            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
         
            (4)  Komisjoni 9. oktoobri 2019. aasta rakendusmäärus (EL) 2019/1690, millega pikendatakse toimeaine alfa-tsüpermetriini heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 259, 10.10.2019, lk 2).
         
            (5)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).